ଲାଇପୋମା  (ଇଂରାଜୀ ଭାଷାରେ ) ଏକ ବିନାଇନ ଅର୍ବୁଦ ବା ଟ୍ୟୁମର   ଯାହା ଆଡିପୋଜ ବା ଚର୍ବି ତନ୍ତୁରୁ   ତିଆରି ହୋଇଥାଏ  । ଏହା ସ୍ପର୍ଶରେ ନରମ, ଘୁଞ୍ଚିବା ସକ୍ଷମ ଓ ଯନ୍ତ୍ରଣା ବିହୀନ ଅର୍ବୁଦ । ସାଧାରଣତଃ ଏହି ଅର୍ବୁଦ ଚର୍ମ ତଳେ ଥାଏ କିନ୍ତୁ ଗଭୀର ସ୍ଥାନରେ ମଧ୍ୟ ହୋଇପାରେ । ଅଧିକାଂଶ ଅର୍ବୁଦର ଆକାର ୫ସେମିରୁ କମ । ପିଠିର ଉପର ଭାଗ, କାନ୍ଧ ଓ ଉଦରରେ   ଏହା ପ୍ରାୟତଃ ଦେଖାଯାଏ । କେତେକ ରୋଗୀଙ୍କର ଏକାଧିକ ଲାଇପୋମା ଥିବା ଦେଖାଯାଏ । ଏହି ରୋଗର କାରଣ ସ୍ପଷ୍ଟ ନୁହେଁ । ପାରିବାରିକ ଇତିହାସ, ମୋଟାପଣ ଓ ସ୍ୱଳ୍ପ ବ୍ୟାୟାମ ଯୋଗୁ ଏହି ରୋଗ ସଙ୍କଟ ରହିଥାଏ । ଶାରୀରିକ ପରୀକ୍ଷା   କରି ରୋଗ ନିର୍ଣ୍ଣୟ କରାଯାଇଥାଏ । ବେଳେ ବେଳେ ମେଡିକାଲ ଇମେଜିଙ୍ଗ   ଓ ତନ୍ତୁ ବାୟୋପ୍ସି   କରି ରୋଗ ନିଶ୍ଚିତ କରାଯାଏ । ସଜାଗ ପର୍ଯ୍ୟବେକ୍ଷଣ   କରି ଏହାର ଗତିଶୀଳତା ଲକ୍ଷ କରାଯାଏ ଓ ଆବଶ୍ୟକ ସ୍ଥଳେ ଅପରେଶନ କରାଯାଏ । ଅପରେଶନ କରି ଏହାକୁ ବାହାର କରିବା ପରେ ମଧ୍ୟ କ୍ୱଚିତ ଏହା ଆଉ ଥରେ ସୃଷ୍ଟି ହୋଇପାରେ କିନ୍ତୁ ଅପରେଶନ ମଧ୍ୟ ପୁନର୍ବାର କରି ଚିକିତ୍ସା କରାଯାଇପାରେ । ସାଧାରଣତଃ ଏହି ରୋଗରୁ କର୍କଟ ରୋଗ ସୃଷ୍ଟି ହୁଏନାହିଁ । ଜନସଂଖ୍ୟାର ୨% ଲୋକଙ୍କର ଏହି ରୋଗ ହୁଏ । ସ୍ୱାଭାବିକ ଭାବରେ ଏହା ୪୦-୬୦ ବର୍ଷ ବୟସରେ ହୁଏ । ମହିଳାଙ୍କ ଅପେକ୍ଷା ପୁରୁଷମାନେ ଅଧିକ ଆକ୍ରାନ୍ତ ହୁଅନ୍ତି । ଏହା ନରମ ତନ୍ତୁଜାତ   ଏକ ଅଣ-କର୍କଟ ଅର୍ବୁଦ ରୋଗ । ପ୍ରଥମେ ସନ ୧୭୦୯ରେ ଲାଇପୋମା ଶବ୍ଦ ବ୍ୟବ‌ହାର କରାଯାଇଥିଲା ।